b"\n_START_ARTICLE_\nMary-Louise Parker\n_START_SECTION_\nZgodnje \xc5\xbeivljenje in za\xc4\x8detek kariere\n_START_PARAGRAPH_\nMary-Louise Parker se je rodila 2. avgusta 1964 v Fort Jacksonu, Ju\xc5\xbena Karolina, Zdru\xc5\xbeene dr\xc5\xbeave Amerike. Njena mama je prihajala s \xc5\xa0vedske, njen o\xc4\x8de pa je bil sodnik, ki je slu\xc5\xbeil v Kopenski vojski Zdru\xc5\xbeenih dr\xc5\xbeav Amerike. Dru\xc5\xbeina je nekaj \xc4\x8dasa \xc5\xbeivela na Tajskem, kjer se je \xc5\xa1olala na \xc5\xa1oli International School Bangkok. Mary-Louise Parker je imela nekaj glavnih vlog v dramati\xc4\x8dnih igrah, ko je hodila na \xc5\xa1olo North Carolina School of the Arts. Svojo igralsko kariero je za\xc4\x8dela z manj\xc5\xa1o vlogo v telenoveli Ryan's Hope. V poznih osemdesetih se je preselila v New York, kjer se je zaposlila pri podjetju ECCO. Po nekaj manj\xc5\xa1ih vlogah se je leta 1990 pojavila v Broadwayski gledali\xc5\xa1ki igri Craiga Lucasa z naslovom Prelude to a Kiss, kjer je igrala Rito. V igri je igrala tudi po tem, ko jo je za\xc4\x8del producirati Off-Broadway. Za svojo upodobitev Rite si je prislu\xc5\xbeila nagrado Clarence Derwent Award in bila nominirana za nagrado Tony (kljub temu, da v filmski upodobitvi igre ni igrala). V tem \xc4\x8dasu je Mary-Louise Parker nekaj \xc4\x8dasa tudi hodila s svojim sodelavcem iz igre, Timothyjem Huttonom._NEWLINE_Mary-Louise Parker je pritegnila pozornost kritikov \xc5\xa1ele, ko se je pojavila v filmski upodobitvi Lucasove gledali\xc5\xa1ke igre Longtime Companion, ki je bil hkrati tudi eden izmed prvih filmov v boju proti AIDS-u. Temu filmu je leta 1991 sledil film Grand Canyon, v katerem so med drugim igrali tudi Mary McDonnell, Danny Glover, Alfre Woodard in Kevin Kline, njen naslednji film pa je bil film Ocvrti zeleni paradi\xc5\xbeniki, kjer je igrala poleg igralcev, kot so Jessica Tandy, Mary Stuart Masterson, Kathy Bates in Cicely Tyson.\n_START_SECTION_\nDevetdeseta\n_START_PARAGRAPH_\nMary-Louise Parker je v zgodnjih devetdesetih letih dolgo \xc4\x8dasa igrala predvsem v gledali\xc5\xa1kih delih, vendar je hkrati tudi vzpostavila svoj ugled na velikih filmskih platnih in sicer s filmi, kot so The Client (1994) ob Susan Sarandon in Tommyju Leeju Jonesu, Bullets Over Broadway (1994) ob Johnu Cusacku in Vse kar si \xc5\xbeeli\xc5\xa1 (1995) ob Drew Barrymore in Whoopi Goldberg, kjer je igrala \xc5\xbeensko z AIDS-em. Njena naslednja vloga je bila \xc5\xa1e ena filmska upodobitev sicer gledali\xc5\xa1ke igre Craiga Lucasa, film Reckless iz leta 1995 ob Mii Farrow. Nato je leta 1996 igrala v filmu Jane Campion, Portret dame, v katerem so med drugim igrali tudi Nicole Kidman, Viggo Mortensen, Christian Bale, John Malkovich in Barbara Hershey. Za tem se je leta 1997 poleg Matthewa Modinea pojavila v filmu Tima Hunterja z naslovom The Maker._NEWLINE_Gledali\xc5\xa1ka kariera Mary-Louise Parker se je nadaljevala, ko se je leta 1997 poleg Davida Morsea pojavila v kriti\xc4\x8dno neuspe\xc5\xa1ni gledali\xc5\xa1ki igri Paule Vogel, How I Learned To Drive. Po nekaj pojavih v raznih neodvisnih filmih je Mary-Louise Parker dobila vlogo v filmu Let The Devil Wear Black, kasneje, leta 1999 pa \xc5\xa1e v filmu The Five Senses.\n_START_SECTION_\n2001\xe2\x80\x932003\n_START_PARAGRAPH_\nLeta 2001 se je Mary-Louise Parker poleg Larryja Bryggmana pojavila v gledali\xc5\xa1ki igri Davida Auburna z naslovom Proof, ki jo je produciral Broadway. Za ta nastop si je \xc5\xa1e istega leta prislu\xc5\xbeila nagrado Tony v kategoriji za najbolj\xc5\xa1i nastop glavne igralke v gledali\xc5\xa1ki igri. Kakorkoli \xc5\xbee, v filmski upodobitvi igre spet ni igrala, saj so njeno vlogo dodelili Gwyneth Paltrow. Med tem \xc4\x8dasom je za tri leta zapustila teater in se raje posvetila razvoju filmske kariere: tako je dobila vlogo v filmu Rde\xc4\x8di zmaj (2002) in Pipe Dream (2002)._NEWLINE_Njena naslednja vloga je bila gostovalna vloga v NBC-jevi televizijski drami z naslovom The West Wing, kjer je igrala borko za pravice \xc5\xbeensk, Amelio \xc2\xbbAmy\xc2\xab Gardner. Njena vloga se je kaj kmalu prelevila v stransko vlogo, saj je postala simpatija Joshue Lymana, vodje podjetja Staff. Za svojo upodobitev Amy Gardner je Mary-Louise Parker prejela nominacijo za nagrado Emmy in za nagrado Screen Actors Guild Award. Med snemanjem pete sezone je Mary-Louise Parker zanosila in zato se je pojavila samo v \xc5\xa1tirih epizodah serije._NEWLINE_7. decembra 2003 se je za\xc4\x8dela predvajati \xc5\xa1est in pol ure dolga upodobitev Broadwayske gledali\xc5\xa1ke igre Tonyja Kushnerja, imenovane Angeli v Ameriki, ki jo je re\xc5\xbeiral Mike Nichols. Miniserija, ki govori o skupini izgubljenih du\xc5\xa1 v New Yorku med epidemijo AIDS-a v osemdesetih, je postala svetovno znana in tema mnogih kritikov, tudi izven Zdru\xc5\xbeenih dr\xc5\xbeav Amerike. Mary-Louise Parker je v miniseriji igrala Harper Pitt, od valiuma zasvojena \xc5\xbeena zaprtega odvetnika. Za svojo upodobitev Harper Pitt si je Mary-Louise Parker prislu\xc5\xbeila tudi Zlati globus in nagrado Emmy v kategoriji za izstopajo\xc4\x8do stransko igralko v miniseriji ali televizijskem filmu.\n_START_SECTION_\n2004\xe2\x80\x932006\n_START_PARAGRAPH_\nLeta 2004 je Mary-Louise Parker igrala v komediji Re\xc5\xa1eni! in televizijskem filmu Miracle Run, ki je temeljil na resni\xc4\x8dni zgodbi matere z dvema sinovoma z avtizmom, pojavila pa se je tudi v Broadwayski gledali\xc5\xa1ki igri Craiga Lucasa z naslovom Reckless. V igri je prevzela glavno vlogo, ki je sicer v istoimenskem filmu pripadala Mii Farrow. Igra, ki jo je re\xc5\xbeiral Mark Brokaw, je Mary-Louise Parker leta 2005 prislu\xc5\xbeila \xc5\xa1e eno nominacijo za nagrado Tony v kategoriji za najbolj\xc5\xa1o igralko._NEWLINE_Mary-Louise Parker se je spet kot gostja med letoma 2005 in 2006, v zadnji sezoni, ponovno za\xc4\x8dela pojavljati v televizijski seriji The West Wing, samo da je tokrat igrala vodjo podjetja Legislative Affairs pod novoizvoljenim predsednikom Mattom Santosom._NEWLINE_Leta 2005 je Mary-Louise Parker prevzela glavno vlogo v televizijski seriji Gand\xc5\xbea, Showtimeovi komi\xc4\x8dni drami. Njen lik, Nancy Botwin, je predmestna mati, ki po smrti svojega mo\xc5\xbea denar slu\xc5\xbei s preprodajanjem marihuane, hkrati pa posku\xc5\xa1a ohraniti svoj ugled v skupnosti. V seriji igrajo tudi Kevin Nealon, Elizabeth Perkins in njen sodelavec iz serije Angeli v Ameriki, Justin Kirk. Serija trenutno kon\xc4\x8duje s predvajanjem pete sezone in potrjeno je, da bodo v letu 2010 posneli vsaj \xc5\xa1e eno sezono._NEWLINE_V novembru leta 2005 je bila Mary-Louise Parker po\xc4\x8da\xc5\xa1\xc4\x8dena z raziskavo njene kariere na Univerzi Boston, kjer so spominke iz njene kariere darovali knji\xc5\xbenici univerze. Mary-Louise Parker je leta 2006 prejela tudi nagrado Zlati globus v kategoriji za najbolj\xc5\xa1i nastop igralke v televizijski seriji, muzikalu ali komediji, ki ji ga je za njeno vlogo v seriji Gand\xc5\xbea dodelil Hollywood Foreign Press Association. V tej kategoriji so bile istega leta nominirane tudi \xc5\xa1tiri glavne igralke iz serije Razo\xc4\x8darane gospodinje. Za nagrado se je Mary-Louise Parker zahvalila tudi Johnu Spencerju, najbolje prepoznavnem po njegovi vlogi Lea McGarryja v televizijski seriji The West Wing. Po tem, ko je nagrado prejela, je Mary-Louise Parker dejala tudi: \xc2\xbbZares se potegujem za to, da bi legalizirali marihuano. Mislim, da to ni ni\xc4\x8d kontroverznega.\xc2\xab\n_START_SECTION_\n2007 - danes\n_START_PARAGRAPH_\nV marcu 2007 je Mary-Louise Parker igrala glavno vlogo v televizijskem filmu Tatica mo\xc5\xa1kih. Njena naslednja vloga je bila Zerelda Mimms v filmu Andrewa Dominika z naslovom Jesse James in strahopetni Robert Ford, ki se je v kinematografih za\xc4\x8del predvajati septembra tistega leta. V njem je Mary-Louise Parker igrala poleg Brada Pitta, Caseyja Afflecka, Sama Rockwella in Garreta Dillahunta. V avgustu 2007 je za\xc4\x8dela s snemanjem tretje sezone serije Gand\xc5\xbea. Julija 2007 je Mary-Louise Parker prejela dve nominaciji za nagrado Emmy in sicer v kategoriji za glavno igralko v televizijski seriji ali filmu za svojo vlogo Zerelde v seriji Tatica mo\xc5\xa1kih in v kategoriji za izstopajo\xc4\x8do glavno igralko v komi\xc4\x8dni televizijski seriji za serijo Gand\xc5\xbea._NEWLINE_Avgusta 2007 je Mary-Louise Parker pozirala gola za dodatek k seriji Gand\xc5\xbea. V dodatku se pojavi kot Eva v Edenskem vrtu s ka\xc4\x8do, ovito okrog njenega telesa in konopljo za u\xc5\xa1esom._NEWLINE_9. novembra 2007 je Mary-Louise Parker prejela naslov ustvarjalke leta od revije Out Magazine na lestvici \xc2\xbb100 Outovih nagrad\xc2\xab, ki je bila proslavljena v New Yorkju. Istega leta naj bi pisateljica Stephenie Meyer ob izbiranju igralske ekipe za film Somrak, posnetem po njenem romanu istega imena dejala, da se ji zdi za vlogo Esme Cullen najprimernej\xc5\xa1a Mary-Louise Parker, vendar producenti vloge vseeno niso dodelili njej, pa\xc4\x8d pa igralki Elizabeth Reaser._NEWLINE_Leta 2008 je Mary-Louise Parker igrala v filmu Kronike Spiderwick in v Off-Broadwayski igri Sarah Ruhl, ki se je premierno predvajala v New Yorku, Dead Man's Cell Phone, kjer je igrala poleg z nagrado Drama Desk Award nagrajene igralke Kathleen Chalfant._NEWLINE_Poleg Julie Delpy je posnela film Donne Vermeer z naslovom Les Passages, za tem pa je za\xc4\x8dela snemati peto sezono serije Gand\xc5\xbea, ki se je za\xc4\x8dela predvajati septembra 2009. Spomladi leta 2009 je Mary-Louise Parker sprejela glavno vlogo v gledali\xc5\xa1ki igri z naslovom Hedda Gabler, ki je po odprtju prejela v glavnem slabe kritike._NEWLINE_Poleg Brucea Willisa bo Mary-Louise Parker upodobila Sarah v prihajajo\xc4\x8dem filmu Red, filmski upodobitvi iz serije stripov istega imena. Film bo iz\xc5\xa1el 22. oktobra leta 2010.\n_START_SECTION_\nZasebno \xc5\xbeivljenje\n_START_PARAGRAPH_\n7. januarja 2004 je Mary-Louise Parker rodila prvega otroka, sina po imenu William Atticus Parker. De\xc4\x8dkov o\xc4\x8de je igralec Billy Crudup, ki ga je Mary-Louise Parker spoznala leta 1996 na vajah za gledali\xc5\xa1ko igro Bus Stop Williama Ingea, kjer sta sodelovala. Po ve\xc4\x8d kot osmih letih skupnega \xc5\xbeivljenja se je par raz\xc5\xa1el, Curdup pa je kmalu za tem priznal, da je v zvezi z igralko Claire Danes, ki jo je spoznal na snemanju filma Odrska lepotica. Curdup je zanikal govorice, da sta se s Mary-Louise Parker raz\xc5\xa1la zaradi Danesove._NEWLINE_Mary-Louise Parker je hodila tudi z Adamom Duritzom iz Counting Crows, s katerim imata \xc5\xa1e danes prijateljske stike, ter z Timothyjem Huttonom._NEWLINE_V decembru leta 2006 je Mary-Louise Parker za\xc4\x8dela hoditi z igralcem po imenu Jeffrey Dean Morgan, ki ga je spoznala na snemanju serije Gand\xc5\xbea. V marcu 2007 je dejala, da jima \xc2\xbbgre odli\xc4\x8dno\xc2\xab. Par se je raz\xc5\xa1el v juniju 2007, vendar sta se kasneje pobotala. 12. februarja 2008 sta Mary-Louise Parker in Jeffrey Dean Morgan oznanila zaroko, vendar sta se v aprilu istega leta raz\xc5\xa1la._NEWLINE_V septembru leta 2007 je Mary-Louise Parker posvojila deklico iz Etiopije po imenu Caroline \xc2\xbbAsh\xc2\xab\xc2\xa0Aberash Parker._NEWLINE_Od junija 2009 je Mary-Louise Parker v razmerju s pevcem in tekstopiscem Charliejem Marsom.\n_START_SECTION_\nOstalo\n_START_PARAGRAPH_\nMary-Louise Parker je pisala za revijo Esquire."